Jidher li l-messaġġ tant kien kbir li kien saħansitra jidher minn Marsamxett Bennej li pprova jagħti sorpriża lil mara tiegħu billi ħażżeż biż-żebgħa ħajt f’Tigné, ingħata l-libertà kkundizzjonata wara li ammetta l-akkużi miġjuba kontrih, fosthom li għamel ħsara fuq proprjetà pubblika. Ir-raġel li għandu 47 sena u li huwa mit-Turkija, tressaq quddiem il-Maġistrat Rachel Montebello wara li kkawża ħsara li tammonta għal aktar minn €2,500 fuq proprjetà li l-Kunsill Lokali Slimiż huwa responsabbli minnha. Fil-Qorti nstema’ kif l-akkużat kellu xi jgħid mal-mara tiegħu u biex jirranġaw ried jagħtiha sorpriża u għażel li jħażżeż ma’ ħajt pubbliku. Jidher li r-raġel kien ispirat minn artist tal-graffiti li rah jaħdem f’Tas-Sliema u ddeċieda li fuq l-ewwel ħajt li jsir jikteb messaġġ lil mara tiegħu. Il-messaġġ kien saħansitra jidher minn Marsamxett fuq in-naħa l-oħra tal-port. Jidher li l-impjegaturi tiegħu ħarġu għonqhom għalih u se jkunu qed iħallsu għal ħsara u anke biex il-graffiti jitneħħew. Il-Maġistrat tatu l-liberta kkundizzjonata bil-kundizzjoni li ma jwettaq l-ebda reat ieħor fi żmien 3 snin.